MISKOLCI EGYETEM ÁLLAM- ÉS JOGTUDOMÁNYI KAR
TANTÁRGYI TEMATIKA
2026/2027. tanév 1. félév; 
Tantárgy neve: Kereskedelmi jog 1.
MSc/BSc jogász osztatlan (nappali/levelező)

	Tantárgy neve:

Kereskedelmi jog 1.

	Tantárgy Neptun-kódja: 

AJKER251N7
AJKER251L7
AJKER231D3

Tárgyfelelős intézet: 
Civilisztikai Tudományok Intézete (CTI)
Kereskedelmi Jogi Intézeti Tanszék (KER)

	
	Tantárgyelem: kötelező


	Tárgyfelelős: 
Dr. Barta Judit tszv. egyetemi tanár


	Közreműködő oktató(k): 
Dr. Veress Emőd e. tanár, Dr. Halász Csenge e. adjunktus

	Javasolt félév: 
nappali-levelező: 7. félév – őszi
diplomás levelező: 3. félév – őszi

	Előfeltétel: 
nappali-levelező:
Polgári jog 4. - AJPJT279N6, AJPJT279L6
Polgári jog 5. - AJPJT290N6, AJPJT272L6
Kereskedelmi jogi gyakorlat 1.
AJKER252N7, AJKER252L7

diplomás levelező:
Római jog 2. – AJROM273D2
Római jog 3. – AJROM277D2


	Óraszám/hét: 
nappali előadás: heti 2 óra
levelező előadás: 12 óra/félév
diplomás levelező előadás: 12 óra/félév

	Számonkérés módja: 
kollokvium


	Kreditpont: 
nappali-levelező: 3
diplomás levelező: 4

	Munkarend: 
nappali/levelező


	Tantárgy feladata és célja:
A hallgatók a Polgári Jog c. tárgy keretében megismerték a szerződések közös szabályait és az alapvető polgári jogi szerződéseket. Ezekre az alapokra építve ismerkednek meg először az üzleti élet szerződéseinek, más néven a kereskedelmi szerződések egyedi jellemzőivel, melyek többnyire a szerződés létrehozásához kapcsolódnak (ÁSZF használata, versenyeztetés, elektronikus szerződéskötés, stb.), de vannak egyéb specialitások is, mint pl. a kiszolgáltatott helyzetben lévő fogyasztók érdekeit védő szabályok, a szerződés teljesítéséhez kapcsolható fizetési módozatok, stb.
Ezt követően kerülnek bemutatásra a leggyakrabban előforduló, a kodifikációs hagyományokra épülő klasszikus kereskedelmi szerződések: bizomány, közvetítői ügylet, szállítmányozás, biztosítás, vállalkozás, helyiségbérlet, illetve a gazdasági élet fejlődésének hatására kialakult és kodifikált szerződéstípusok: faktoring, franchising, lízing, fizetési számlaszerződések, fizetési megbízás, betét- és takarékbetét-szerződés, bankkártya-szerződés, közraktári szerződés). 
E szabályok ismerete elengedhetetlen a gyakorló jogászi munkához (nem csak a magánjog, de a gazdasági, pénzügyi jog, sőt a büntetőjog egyes területein is), ezért az ismeretek részletekbe menő elsajátítása a kitűzött cél.
A Kereskedelmi Jog I. c. tárgy kiterjed továbbá az értékpapírjog területére, ezen belül az alapfogalmakra, az egyes értékpapírtípusokra (csekk, váltó, kötvény, részvény, kincstárjegy, jelzáloglevél, közraktári jegy, befektetési jegy, stb.), a logisztikai szempontból felértékelődött közraktári szerződésre, stb.
A hallgatók értékpapírjogi ismeretei a gazdasághoz kapcsolódó más jogintézményekre is ablakot nyitnak, szélesebb spektrumban lesznek képesek a jogot látni és alkalmazni, hiszen a befektetésen túl, az kapcsolódik az igényérvényesítéshez (pl. váltóba foglalt követelés érvényesítése), a biztosítékokhoz (közraktári jegy), a fizetési módokhoz (csekk, váltóbeszedés), a társasági joghoz (részvény), a hitel-és kölcsönszerződésekhez (kötvény, jelzáloglevél), a kiegészítő nyugdíj-megtakarításokhoz, stb. Az értékpapírjogi tudás hozzásegíti a hallgatókat a tőzsdékről kiinduló gazdasági válság, és a magasabb szintű társadalmi, gazdasági, pénzügyi összefüggések megértéséhez. 
A tárgy tételes jogi és erősen gyakorlat orientált, ezért a tematikus prezentáción kívül, ismertetésre kerülnek a legfrissebb joggyakorlati, szakirodalmi, kutatási eredmények, a saját tapasztalatok.

Fejlesztendő kompetenciák:
tudás: T1, T5, T6, T11, T12, T13
képesség: K4, K5, K6, K12, K13, K14, K17, K18, K19, K23, K24, K26, K28, K29, K31
attitűd: A2, A3, A4, A5, A6, A8, A13
autonómia és felelősség: F1, F3, F4


	Tantárgy tematikus leírása:

	Tematika:
1. Kereskedelmi jog fejlődése, kereskedelmi szerződések jellemzői. Szerződéskötés a gazdasági életben: versenyeztetési eljárás, ÁSZF, elektronikus úton történő szerződéskötés. 
2. Közvetítői szerződés, tartós közvetítés. 
3. Bizományi szerződés. Szállítmányozási szerződés.
4. Pénzügyi lízingszerződés. Faktoring szerződés. 
5. Vállalkozási típusú szerződések: általános szabályok.
6. Tervezési szerződés, kivitelezési szerződés, kutatási szerződés.
7. Hitel- és kölcsönszerződés. A betétszerződés, takarékbetét-szerződés, fizetési számlaszerződés, fizetési megbízási szerződés, bankkártya-szerződés. 
8. Helyiségbérleti szerződés. Jogbérleti szerződés.
9. A biztosítási szerződések I. (a biztosítási szerződés általános szabályai, a kárbiztosítási szerződés).
10. A biztosítási szerződések II. (az összegbiztosítási szerződések, az egészségbiztosítási szerződés).
11. Értékpapírjog I. (értékpapírjogi alapfogalmak)
12. Közraktározás, közraktári jegy
13. Értékpapírjog II. (hitelviszonyt megtestesítő értékpapírok)
14. Értékpapírjog III. (sui generis értékpapírok, részvény)

Előadások nappali tagozaton:

Az előadások ideje, helye: Szerda 10,00-11,45-ig XX. előadó A6 földszint 30

IX. 09 		Dr. Barta Judit
1. Kereskedelmi jog, kereskedelmi szerződés jellemzői. 
2. Szerződéskötés a gazdasági életben: ÁSZF, elektronikus úton történő szerződéskötés, versenyeztetési eljárás

IX. 16. 	             Dr. Halász Csenge
3. Fizetési módok. 
4. Hitel- és számlaszerződések, betétszerződés, takarékbetét-szerződés, fizetési megbízás, bankkártyaszerződés

IX. 23.              Sportnap

IX. 30.             	Dr. Barta Judit
                          5. Vállalkozási típusú szerződések: általános szabályok, tervezési, kivitelezési szerződés 


X. 07.		Dr. Halász Csenge
6. Bizományi szerződés, szállítmányozási szerződés, közvetítői szerződés

X. 14. 		Dr. Barta Judit
7. Biztosítási szerződések közös szabályai 

X. 21. 		Dr. Barta Judit
                          8. Összegbiztosítás, kárbiztosítás, egészségbiztosítás Biztosítás közös szabályai.

X. 28. Rektori szünet

XI. 04.		Dr. Veress Emőd
9. Pénzügyi lízingszerződés. Faktoring szerződés 

XI. 11.		Dr. Veress Emőd
10. Helyiségbérleti szerződés, jogbérleti szerződés

XI. 18.		Dr. Veress Emőd
                          11. Értékpapírjogi alapok
		
XI. 25.		Dr. Veress Emőd
                          12. Részvény, közraktári jegy

XII. 02.		Dr. Veress Emőd
13. Hitelviszonyt megtestesítő értékpapírok: csekk, váltó

XII. 09.		Dr. Veress Emőd
14. Hitelviszonyt megtestesítő értékpapírok: kötvény, kincstárjegy, letéti jegy, jelzáloglevél

Előadások levelező tagozaton:
	Prof. Dr. Barta Judit 
26.10.02.  P 12.30 - 15.50 4 óra ea. ONLINE
1. Kereskedelmi jog, kereskedelmi szerződés jellemzői. 
2. Szerződéskötési eljárások.
3. Közvetítői szerződések, bizományi szerződés
4. Vállalkozási típusú szerződések: általános szabályok, tervezési szerződés, kivitelezési
szerződés, kutatási szerződés.
5. Biztosítási szerződés

Prof. Dr. Veress Emőd
26.10.24. 43. So 13.20 - 16.40e OnLine! 4 óra ea. ONLINE
6. Bankügyletek, fizetési módok
7. Pénzügyi lízingszerződés
8. Faktoring szerződés
9. Szállítmányozási (fuvarozási) szerződés
10. Helyiségbérleti szerződés, franchise szerződés

Prof. Dr. Veress Emőd
26.11.21. 47. So 12.20 - 15.40e 4 óra ea. ONLINE
Értékpapírjog
11. Értékpapírjogi alapok. 
12. Közraktári jegy, részvény
13. Hitelviszonyt megtestesítő értékpapírok.
14. Sui generis értékpapírok


	

	Félévközi számonkérés módja és értékelése:
Aláírás feltétele az előadásokon valót jelenlét.
Az előadáson való jelenlét nappali tagozaton minden alkalommal katalógus formájában kerül ellenőrzésre. Legfeljebb két hiányzás megengedett.
Aki kettőnél több katalógusról hiányzott, az az előadások teljes anyagából, írásban beszámolni köteles az aláírás megszerzéséért, a szorgalmi időszak utolsó hetében, online teszt megoldásával. Sikertelen (60%-ot el nem érő) vagy elmulasztott pótlás az aláírás megtagadását vonja maga után. További pótlásra a tanszék a vizsgaidőszak első két hetében egy-egy alkalmat biztosít.

Levelező tagozaton az aláírás feltétele legalább két előadáson való jelenlét, amelyet az oktató katalógus formájában ellenőriz, az előadások elején és végén is. Az a hallgató, aki nem kért egyéni tanulmányi rend keretében felmentést az előadások látogatása alól és két előadáson sem volt jelen, nem kap aláírást.
Az aláírás megszerzése írásbeli beszámolóval történik az előadások teljes anyagából, a szorgalmi időszak utolsó hetében, online teszt megoldásával. Sikertelen (60%-ot el nem érő) vagy elmulasztott pótlás az aláírás megtagadását vonja maga után. 

EGYÉNI TANRENDESEK ESETÉBEN az aláírás feltétele az előadások teljes anyagából készített online teszt megoldása, a szorgalmi időszak utolsó hetében. Sikertelen (60%-ot el nem érő) vagy elmulasztott teszt az aláírás megtagadását vonja maga után. Pótlásra a vizsgaidőszak első két hetében van lehetőség, melyre a tanszék hetente egy alkalmat biztosít.

Kollokvium teljesítésének módja, értékelése:
A kollokvium teljesítésének módja szóbeli vizsga, melynek alapját az előzetesen kiadott témakörök tartalmazzák. A témakörök címe és tartalma az előadások témaköreivel megegyező.
A hallgatók a témakörökből kapnak kérdéseket a szóbeli vizsgán, amelyekre külön írásbeli kidolgozás nélkül, válaszolniuk kell. A vizsga kérdés-felelet formájában zajlik. A vizsga anyaga a már elsajátított és kapcsolódó polgári jogi jogintézményekre is kiterjed.

VIZSGÁN ALKALOMHOZ ILLŐ ÖLTÖZETBEN LEHET MEGJELENNI!

	Kötelező irodalom:
1. Barta Judit - Fazakas Zoltán - Harsányi Gyöngyi - Miskolczi Bodnár Péter - Szuchy Róbert - Ujváriné Antal Edit: Kereskedelmi szerződések alapvető szabályai. Patrocinium Kiadó, Budapest, 2015.

2. Harsányi Gyöngyi: Értékpapírjog és befektetési ügyletek joga. Patrocínium Kiadó, Budapest, 2018. 

Ajánlott irodalom:
1. Barta Judit: A tervezői tevékenység komplex bemutatása, valamint az építészeti-műszaki alkotások és terveik szerzői jogvédelme. Patrocínium kiadó, Budapest, 2018. 

2. Barta Judit: Design Contract In: Sándor István (szerk.) Business Law in Hungary. 774 p. Budapest: Patrocinium Kiadó, 2016. pp. 377-381. (Magister Books) (ISBN:978-963-413-080-2)

3. Ujváriné dr. Antal Edit: Felelősségtan. Patrocinium, Budapest, 2017.

4. Barta Judit The construction contract In: Sándor István (szerk.) Business Law in Hungary. 774 p. Budapest: Patrocinium Kiadó, 2016. pp. 381-986. (Magister Books) (ISBN:978-963-413-080-2)

5. Barta Judit The possibility and significance of legal guarantees in the case of construction contracts ACTA UNIVERSITATIS SAPIENTIAE 4:(1) pp. 5-15. (2015)

6. Barta Judit: A „jóteljesítési garancia” elhatárolása és egyes gyakorlati kérdései a kivitelezési szerződések körében. In: Kékesi Tamás (szerk.) The Publications of the MultiScience - XXX. microCAD International Multidisciplinary Scientific Conference. Konferencia helye, ideje: Miskolc, Magyarország, 2016.04.21-2016.04.22. Miskolc: University of Miskolc, 2016. p. x. (ISBN:978-963-358-113-1)

7. Nagykommentár a Polgári Törvénykönyvhöz, Wolters Kluwer, 2021.

8. Polgári jog I-IV. Kommentár a gyakorlat számára (a 2013. évi V. törvény, a Ptk. kommentárja) HVG ORAC Kiadó, Budapest, 2021.

9. Barta Judit – Barzó Tímea – Csák Csilla (szerk.) Magyarázat a kártérítési jogról. Wolters Kluwer Kiadó, Budapest, 2018.

10. A polgári törvénykönyvről szóló 2013. évi V. törvény és a kapcsolódó jogszabályok nagykommentárja I-IV., OPTEN Informatikai Kft., Budapest, 2014.

11. Pataky Tibor: A kötelező gépjármű-felelősségbiztosításról szóló törvény fontosabb módosításai (KBJ, 2024/1.)


Miskolc, 2026. 08. 31.
